Octodonta

Octodonta er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.

Utseende 
Middelsstore (5 - 7 millimeter), lange og slanke, ganske flate, rødbrunlige til svarte bladbiller. Antennene er noe lengre enn hode + pronotum med 11 ledd. Pronotum er firkantet, dekkvingene nokså lange og jevnbrede, med 8-10 rader av grove punkter, uten påfallende opphøyde lengderibber. Beina er temmelig korte.

Levevis 
Både larver og voksne lever på planter og eter fra dem. Noen av artene er regnet som skadedyr, særlig på sagopalme og kokospalme. Denne slekten lever på enfrøbladete planter, mest på palmer.

Utbredelse 
Slekten er utbredt fra Thailand i vest til Java i øst, med flest arter på Filippinene.

Systematisk inndeling 

Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.

 orden biller (Coleoptera)
 underorden Polyphaga
 overfamilie Chrysomeloidea Latreille, 1802 (=Phytophaga) 
 familien  bladbiller (Chrysomelidae Latreille, 1802) 
 underfamilien skjoldbiller, Cassidinae
 underfamilien Hispinae, Gyllenhal, 1813  – ikke i Norge, én art i Norden
 stamme Cryptonychini Chapuis, 1875
 slekten Octodonta Chapuis, 1875
 Octodonta affinis (Uhmann, 1935)
 Octodonta angulosa (Uhmann, 1931)
 Octodonta banguiensis (Uhmann, 1933)
 Octodonta depressa Chapuis, 1875
 Octodonta nipae (Maulik, 1921)
 Octodonta subparallela Spaeth, 1936
 Octodonta surigaoana (Uhmann, 1933)
 usikker plassering:
 Octodonta korthalsiae Gressitt, 1960
 Octodonta maffinensis Gressitt, 1957

Litteratur 
 Hispines of the world - Octodonta
 Octodonta på ITIS
 Hispine pests of palms - Octodonta

Eksterne lenker 
 

Bladbiller
Biller formelt beskrevet i 1875